Molgora

La Molgora l'è on riaa de la Lombardia. L'è longa trentott chilometri.
La nass in de l'alta Brianza, de duu rialitt che vegnen giò de Coll e de Santa Maria e de là la traversa tutta la Brianza.
A Oeus Velaa la ciappa i aqui de la Molgoretta. A Pessan la passa sotta al Villoresi e, grazzie ai trii bocch de Pessan, la riess a toeunn on poo de aqua. El succed proppi istess a Gorgonzoeula, con la Martesana.
A la fin del sò percors, in tra Truccazzan e Comazz, la va dent a la Muzza, che de lì a pocch a la va dent a l'Adda.

 La qualità de l'aqua 
I aqui de la Molgora hinn consideraa puttost bonn fina a Meraa. A nord se troeuven i trutt, pussee giò inveci se poden trovà i vairon.
Dopo del sit ciamaa Sbianca, i pess tacchen a vessegh nò, e i aqui hinn on poo pesg. A sud, inveci, arent a Melz, i aqui hinn anmò bonn e polid, e se poden vedè nodà i trutt e i caveden.

Categoria:Rial de la Lombardia
Categoria:Brianza
Categoria:Afluent de la Muzza